বাংলা নববর্ষে পুজো দিতে মন্দিরে মন্দিরে ভক্তদের ভিড়

কলকাতা: পুরনো বছরকে বিদায় দিয়ে শুভারম্ভ ১৪৩২-এর। মঙ্গলবার সকালে বাংলা নববর্ষের (Nababorsho 2025) দিন মন্দিরে মন্দিরে লম্বা লাইন। লক্ষ্মী-গণেশ আর হালখাতা নিয়ে পুজো করাতে ব্যস্ত ব্যবসায়ীরা। ভোররাত থেকেই ভক্তদের ভিড় দক্ষিণেশ্বর ও কালীঘাটে। বাদ পড়েনি কলকাতার লেক কালীবাড়িও (Lake Kalibari)। বীরভূমের তারাপীঠ মন্দিরে আজ ভোগ নিবেদন। নতুন জামা, নতুন শাড়ি পরে দীর্ঘক্ষণ লাইনে দাঁড়িয়ে আট থেকে আশি সকলে।

আরও পড়ুন: রাজ্যে টোল প্লাজার ‘মান্থলি’ খরচ কমানোর দাবি বাস সংগঠনের

একদিকে হালখাতা। অন্যদিকে, মিষ্টি মুখ। সোশ্যাল মিডিয়ায় শুভেচ্ছা বিনিময়ের পাশপাশি, বাংলা নতুণ বছরের সকালে মন্দিরগুলিতে বাড়ছে ভিড়। কামারপুকুর রামকৃষ্ণ মঠ এবং জয়রামবাটি মাতৃ মন্দিরেও চলছে ভক্ত সমাগম। দক্ষিণেশ্বরের ভবতারিণী মন্দিরে পুজো দিয়ে অনেকেই চলে যাচ্ছেন বেলুড় মঠে। নতুন বছর ১৪৩২-কে স্বাগত জানিয়ে আজ সারাদিন বাংলা জুড়ে একাধিক সাংস্কৃতিক অনুষ্ঠান রয়েছে।

দেখুন আরও খবর: